Obama benoem glo nuwe CIA-direkteur | Nuus24
Obama benoem glo nuwe CIA-direkteur
Washington – Barack Obama, president van die VSA, sal glo Maandag die Withuis se teenterrorisme-adviseur, John Brennan, as die nuwe direkteur van die CIA benoem, het 'n amptenaar gesê."Brennan het die president se volle vertroue," het die amptenaar gesê."Hy was die afgelope vier jaar by byna alle nasionale sekuriteitskwessies betrokke."Nuus oor Brennan se benoeming kom na Obama besluit het om 'n nuwe span vir buitelandse beleid en sekuriteit aan te stel. Hy het verlede maand ook bekend gemaak dat die senator John Kerry vir Hillary Clinton as minister van buitelandse sake sal vervang.Die 57-jarige Brenna neem die leisels oor by David Petraeus, wat verlede jaar bedank het nadat hy gebieg het oor 'n buite-egtelike verhouding.– Volg Nuus24 op Twitter - Sapa - AFP